《携家从允迪借居鸬鹚源上沈必先侍御有诗宠其行次韵并呈二公二首 其一》
宋代·刘一止

飘零暮景今如许，惭愧高人久卧庐。好客儿童总欢喜，多情草木自扶疏。

百年梦幻真何有，一壑风烟尚借居。寄谢南台温御史，此身休戚正关渠。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。